
And syn he speke may, ne synge nat,
But bothe two he needes moot forbere:
His labour to hym is the alengere1.
Thise artificers, se I day be day,
In the hotteste of al her bysnysse,
Talken and synge, and make game and play,
And forth thir labour passith with gladnesse;
But we laboure in traveillous stilnesse;
We stowpe and stare upon the shepes skyn,
And keepe muste our song and wordes in.
Wrytyng also doth grete annoyes thre.
Of which ful fewe folkes taken heede
Sauf we oure self; and thise, lo, thei be:
Stomak is one, whom stowpyng out of dreede
Annoyeth soore; and to our bakkes neede
Mot it be grevous; and the thrid, our eyen,
Up-on the-whyte mochel for to pryen.
What man that thre and twenti yere and more
In wryting hath continued, as have I,
I dar wel sayn it smerteth hym ful sore
In every veyne and place of his body;
And eyen most it greeveth trewely
Of any crafte that man can ymagyne:
Fadir, in feith, it spilt8 hath wel-ny myne.
Yet he is too vain to wear spectacles, he tells us (st 7).
Thow foul book, un-to my lord seye also,
That pryde ys un-to me so greet a fo,
That the spectacle forbedith he me,
And hath y-doon of tyrne yore ago;
And, for my sighte blyve hastith me fro,
And lakkith that that sholde his confort be,
No wonder thogh thow have no beautee.
Out up-on pryde, causer of my wo!
My sighte is hurt thurgh hir adversifeee,
. (HOCCLEVE,)   ,
1 more grievous (ailing)*                                                                                                                                                                                                                                                                                                                a spoiled.
